## PATVIRTINTA

## Kauno miesto savivaldybės

## administracijos direktoriaus

## 2022 m. lapkričio 30 d.

## įsakymu Nr. A-4492

**(Sutarties forma)**

**KAUNO MIESTO SAVIVALDYBĖS BIUDŽETO LĖŠŲ NAUDOJIMO GYVENAMIESIEMS NAMAMS PRIJUNGTI PRIE GERIAMOJO VANDENS TIEKIMO IR (ARBA) NUOTEKŲ TVARKYMO INFRASTRUKTŪROS, KURIĄ EKSPLOATUOJA GERIAMOJO VANDENS TIEKĖJAS IR NUOTEKŲ TVARKYTOJAS, SUTARTIS**

## \_\_\_\_\_\_ m. \_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_

Kaunas

Kauno miesto savivaldybės administracija (toliau – Finansuotojas), atstovaujama ...................... (atstovaujančio asmens pareigos, vardas ir pavardė), veikiančio (-ios) pagal ...................... (nurodomas atstovavimo teisinis pagrindas), ir ........................... (juridinio asmens pavadinimas ar fizinio asmens vardas ir pavardė) (toliau – Vykdytojas), atstovaujamas (-a) ....................... (atstovaujančio asmens pareigos, vardas ir pavardė) (nurodytą informaciją pildo tik atstovas), veikiančio pagal ....................... (nurodomas atstovavimo teisinis pagrindas), toliau kartu vadinami – Šalimis, atskirai – Šalimi, sudarė šią sutartį (toliau – Sutartis).

**I SKYRIUS**

**SUTARTIES OBJEKTAS**

1. Vykdytojo veiklų prijungiant gyvenamąjį (-uosius) namą (-us), nurodytą (-us) objekto, finansuojamo Kauno miesto savivaldybės biudžeto lėšomis (toliau – Objektas), finansavimo sąmatoje (toliau – Objekto finansavimo sąmata), prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas (toliau – veiklos (darbai),finansavimaspagalKauno miesto savivaldybės prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programą, patvirtintą Kauno miesto savivaldybės tarybos 2022 m. liepos 19 d. sprendimu Nr. T-373 „Dėl Kauno miesto savivaldybės gyvenamųjų namų prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos patvirtinimo“ (toliau – Programa).

**II SKYRIUS**

**ŠALIŲ ĮSIPAREIGOJIMAI IR TEISĖS**

2. Finansuotojas įsipareigoja:

2.1. Kauno miesto savivaldybės biudžeto lėšomis iš Programos pagal Objekto finansavimo sąmatą (1 priedas), kuri yra neatskiriama Sutarties dalis, finansuoti .................... Eur (*suma skaičiais ir žodžiais*) Objekto finansavimo sąmatoje nurodytų veiklų (darbų) išlaidas;

2.2. skirtas lėšas į Vykdytojo sąskaitą Nr. ...................................., esančią....................., pervesti dalimis kas ketvirtį, kaip numatyta Objekto finansavimo sąmatoje (jei nepriimti Kauno miesto savivaldybės teisės aktai dėl finansavimo prioritetų), pagal Vykdytojo pateiktą paraišką gauti lėšų (2 priedas). Per ketvirtį pateiktų paraiškų gauti lėšų prašoma suma negali būti didesnė nei Objekto finansavimo sąmatoje tam ketvirčiui nurodyta suma. Paraiškos naujo ketvirčio lėšoms gauti gali būti teikiamos tik gavus praėjusio ketvirčio Kauno miesto savivaldybės biudžeto lėšų panaudojimo ir įvykdytų veiklų (atliktų darbų) ataskaitą (toliau – Ketvirčio ataskaita) ir buhalterinės apskaitos dokumentų, pagrindžiančių biudžeto lėšų panaudojimą, suvestinę (toliau – Suvestinė), parengtas pagal Kauno miesto savivaldybės administracijos direktoriaus įsakymu patvirtintas formas;

2.3. teikti Vykdytojui informaciją, susijusią su Objekto finansavimo sąmatoje nurodytų veiklų vykdymu (darbų atlikimu), lėšų apskaita ir dokumentavimu, konsultuoti Vykdytoją Sutarties vykdymo klausimais;

2.4. vykdyti Objekto finansavimo sąmatoje nurodytų veiklų vykdymo (darbų atlikimo) priežiūrą ir kontrolę einamaisiais kalendoriniais metais ir vienus metus po Objekto finansavimo sąmatoje nurodytų veiklų įgyvendinimo (darbų atlikimo) rodiklių (vertinimo kriterijų) įvykdymo ataskaitos (toliau – Galutinė ataskaita), parengtos pagal Kauno miesto savivaldybės administracijos direktoriaus įsakymu patvirtintą formą, pateikimo;

2.5. atsiradus pagrįstų įtarimų, kad Vykdytojas netinkamai vykdo sutartinius įsipareigojimus ir (arba) pažeidžia teisės aktus, turinčius esminę reikšmę Sutarčiai vykdyti, sustabdyti Sutarties vykdymą iki tol, kol išnyks netinkamo Sutarties įsipareigojimų vykdymo aplinkybės, ir apie tai raštu informuoti Vykdytoją. Šiuo atveju Finansuotojas nustato Vykdytojui terminą pažeidimams pašalinti ir sutartiniams įsipareigojimams įvykdyti, o Vykdytojas, pašalinęs pažeidimus, privalo raštu informuoti Finansuotoją, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus, kartu pateikdamas tai patvirtinančius įrodymus. Finansuotojas, įvertinęs iš Vykdytojo gautą informaciją ir nustatęs, kad pažeidimai pašalinti, atnaujina Sutarties vykdymą ir apie tai informuoja Vykdytoją. Jei Vykdytojas per nustatytą terminą pažeidimų nepašalina ir neinformuoja Finansuotojo, kad yra pasirengęs tinkamai vykdyti Sutartyje ir (arba) galiojančiuose teisės aktuose, turinčiuose esminę reikšmę Sutarčiai vykdyti, nustatytus reikalavimus ir įsipareigojimus, Finansuotojas vienašališkai nutraukia Sutartį V skyriuje nustatyta tvarka.

3. Vykdytojas įsipareigoja:

3.1. Finansuotojo skirtas lėšas naudoti pagal Objekto finansavimo sąmatą tik tinkamoms finansuoti išlaidoms padengti;

3.2. išlaidas tiesiogiai susieti su Objekto finansavimo sąmatoje nurodytomis veiklomis (darbais), užtikrinti, kad tinkamos Objektui finansuoti išlaidos būtų efektyviai suplanuotos, pagrįstos (pagrįstas išlaidų būtinumas, jų pobūdis ir kiekis);

3.3. skirti Objekto finansavimo sąmatoje nurodytoms veikloms vykdyti (darbams atlikti) ne mažiau kaip ................ *(skaičius)* Eur savo ir (ar) kitų finansavimo šaltinių lėšų;

3.4. įgyvendinti Objekto finansavimo sąmatoje nurodytas veiklas (atlikti darbus) iki .................... (metai, mėnuo, diena). Motyvuotu Vykdytojo prašymu terminas Objekto finansavimo sąmatoje nurodytoms veikloms (darbams atlikti) gali būti pratęsiamas, kai Objekto finansavimo sąmatoje nurodytoms veikloms (darbams atlikti) skirtas finansavimas einamaisiais metais yra pradėtas vykdyti ir (arba) Vykdytojas dėl jo vykdymo yra sudaręs sutartį su rangovu (paslaugos teikėju) ir kai tokiam termino pratęsimui pritaria Prijungimo prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, programos objektų atrankos darbo grupė. Bendras Objekto finansavimo sąmatoje nurodytų veiklų (darbų atlikimo) terminas negali būti ilgesnis kaip 2023 m. gruodžio 31 diena. Pratęsus Objekto finansavimo sąmatoje nurodytų veiklų (darbų atlikimo terminą), su Vykdytoju yra sudaroma nauja Sutartis;

3.5. teikti patvirtintos formos Ketvirčio ataskaitas (nurodant išlaidų ekonominę paskirtį), Suvestines ir Galutines ataskaitas (Ketvirčio ataskaitos, Suvestinės ir Galutinės ataskaitos kartu Sutartyje vadinamos Ataskaitomis):

3.5.1. kiekvienam metų ketvirčiui ir metams pasibaigus ir (arba) Objekto finansavimo sąmatoje nurodytas veiklas įgyvendinus (darbus atlikus) anksčiau, per 5 darbo dienas pateikti Kauno miesto savivaldybės administracijos Miesto tvarkymo skyriui (toliau – Skyrius) Ketvirčio ir Suvestines ataskaitas; Finansuotojui pareikalavus – buhalterinės apskaitos dokumentų, taip pat savo ir (ar) kitų finansavimo šaltinių lėšas, skirtas Objekto finansavimo sąmatoje nurodytoms veikloms vykdyti (darbams atlikti), pagrindžiančių dokumentų ir vertinimo kriterijus pagrindžiančių dokumentų popierines arba skaitmenines kopijas;

3.5.2. metams pasibaigus ir (arba) Objekto finansavimo sąmatoje nurodytas veiklas įgyvendinus (darbus atlikus) anksčiau, per 5 darbo dienas pateikti Skyriui Galutinę ataskaitą, taip pat pateikti įgyvendintų veiklų (atliktų darbų) rodiklių (vertinimo kriterijų) įvykdymą pagrindžiančių dokumentų popierines arba skaitmenines kopijas;

3.6. atsakyti už pirminių finansinių dokumentų tikrumą, jų saugojimą ir pagal Lietuvos Respublikos įstatymus ir kitus teisės aktus mokėti visus mokesčius, susijusius su skirtų lėšų panaudojimu;

3.7. užtikrinti, kad vykdant veiklas perkant darbus Kauno miesto savivaldybės biudžeto lėšomis būtų laikomasi Lietuvos Respublikos viešųjų pirkimų įstatymo (jeigu Vykdytojas yra perkančioji organizacija), kitų įstatymų ir teisės aktų nustatytos tvarkos, tiekėjų lygiateisiškumo, skaidrumo ir nešališkumo principų;

3.8. Finansuotojui pareikalavus, pateikti Objekto finansavimo sąmatoje nurodytų veiklų įgyvendinimo (darbų atlikimo) grafikus, pateikti visą su Sutarties vykdymu susijusią informaciją ir sudaryti sąlygas kontroliuoti Sutarties vykdymą, apžiūrėti Objektą, susipažinti su visais dokumentais, susijusiais su Sutarties vykdymu;

3.9. pervesti į Finansuotojo sąskaitą nepanaudotus asignavimų likučius (grąžinti nepanaudotas lėšas) iki einamųjų metų gruodžio 20 d.;

3.10. nedelsdamas raštu pranešti Skyriui, jeigu dėl objektyvių priežasčių nėra galimybės įgyvendinti Objekto finansavimo sąmatoje nurodytų veiklų (atlikti darbų) iki Sutarties 3.4 papunktyje nurodyto termino;

3.11. užtikrinti gautų lėšų panaudojimo teisėtumą, ekonomiškumą, efektyvumą ir rezultatyvumą;

3.12. fiksuoti visas ūkines ir kitas operacijas, susijusias su Objekto finansavimo sąmatoje nurodytų veiklų įgyvendinimu (darbų atlikimu), rengti Objekto finansavimo sąmatoje nurodytų veiklų įgyvendinimą (darbų atlikimą) patvirtinančius dokumentus, juos saugoti Lietuvos Respublikos dokumentų ir archyvų įstatymo nustatyta tvarka;

3.13. viešinti Objekte pagal Sutartį vykdomas ir įvykdytas veiklas (atliktus darbus) savo interneto svetainėje ar socialinių tinklų paskyrose, jei tokių neturi, – pateikti Skyriui skaitmeniniu formatu viešinti skirtą informaciją, kad ji būtų paviešinta Savivaldybės interneto svetainėje ([www.kaunas.lt](http://www.kaunas.lt));

3.14. raštu informuoti Skyrių, jei yra vykdoma ar numatoma vykdyti Vykdytojo reorganizacija, ir pateikti dokumentus ir informaciją, pagrindžiančią, kad po reorganizacijos veiksiantis juridinis asmuo perims Vykdytojo teises ir pareigas ir bus pajėgus tinkamai vykdyti Objekto finansavimo sąmatoje nurodytas veiklas (atlikti darbus) ir Sutarties sąlygas;

3.15. savo jėgomis ir lėšomis pašalinti dėl savo kaltės atsiradusius Objekto finansavimo sąmatoje nurodytų veiklų įgyvendinimo (darbų atlikimo) trūkumus, pažeidžiančius Sutarties sąlygas.

4. Finansuotojas pripažįsta tinkamomis finansuoti tik tas išlaidas, kurios numatytos Objekto finansavimo sąmatoje. Vykdytojo Ataskaitos gali būti atmestos, jeigu jose pateikti duomenys netikslūs, informacija apie lėšų panaudojimo tikslingumą nepakankama, finansiniai dokumentai netikslūs ar taisyti.

5. Atmetus Vykdytojo Ketvirčio ataskaitą, jam suteikiama teisė per 5 darbo dienas ištaisyti nurodytus ataskaitos trūkumus ir pateikti ją pakartotinai. To neatlikus arba atlikus netinkamai, Finansuotojas pateikia rašytinę pretenziją dėl visų pagal Sutartį tą ketvirtį gautų Kauno miesto savivaldybės biudžeto lėšų grąžinimo į jo atsiskaitomąją sąskaitą.

6. Jei Vykdytojas neįvykdo pagal Sutartį prisiimtų įsipareigojimų ar Finansuotojas nustato, kad Vykdytojo veikla netinkama ir lėšos buvo panaudotos ne pagal paskirtį arba veikla sustabdyta, Finansuotojas ar jo įgaliotas asmuo turi teisę nutraukti Sutartį, apie tai įspėjęs Vykdytoją prieš 20 kalendorinių dienų. Sutartį nutraukus Vykdytojas per 15 darbo dienų nuo Sutarties nutraukimo dienos turi grąžinti visą pagal Sutartį gautą biudžeto lėšų sumą.

7. Visa su Sutarties vykdymu susijusi informacija ir pranešimai siunčiami adresais, nurodytais Sutarties rekvizituose. Šalys privalo informuoti viena kitą raštu apie Sutarties rekvizitų pakeitimą ne vėliau kaip per 3 darbo dienas nuo rekvizitų pakeitimo. Šalis, neįvykdžiusi šio reikalavimo, negali pareikšti pretenzijų ar atsikirtimų, jog kitos Šalies veiksmai, atlikti pagal paskutinius tai kitai Šaliai žinomus rekvizitus, neatitinka Sutarties sąlygų arba kad ji negavo pranešimų ar lėšų, siųstų pagal tuos rekvizitus .

**III SKYRIUS**

**ŠALIŲ ATSAKOMYBĖ**

8. Šalis neatsako už Sutartyje nurodytų įsipareigojimų nevykdymą arba netinkamą įvykdymą, jeigu tai įvyko dėl kitos Sutarties šalies kaltės.

9. Vykdytojas atsako už Kauno miesto savivaldybės biudžeto lėšų naudojimą pagal paskirtį ir pateiktų Ataskaitų teisingumą, Objekto finansavimo sąmatoje nurodytų veiklų (darbų) atlikimą Sutarties 3.4 papunktyje nustatytu terminu. Neatlikus Objekto finansavimo sąmatoje nurodytų veiklų (darbų) Sutarties 3.4 papunktyje nustatytu terminu Vykdytojas moka Finansuotojui 0,05 proc. dydžio delspinigius nuo laiku neįgyvendintų veiklų (neatliktų darbų) vertės už kiekvieną pavėluotą dieną.

10. Vykdytojas privalo informuoti Skyrių apie įvykusius arba numatomus nukrypimus nuo Objekto finansavimo sąmatos, kai dėl šių nukrypimų keičiasi minėtoje sąmatoje nurodytų veiklų (darbų) apimtis, išlaidos ar kitaip keičiasi Sutartyje nustatyti Vykdytojo įsipareigojimai.

**IV SKYRIUS**

**SUTARTIES KEITIMAS IR VYKDYMO KONTROLĖ**

11. Sutarties sąlygos gali būti keičiamos rašytiniu Šalių susitarimu.

12. Vykdytojas turi teisę teikti Skyriui prašymą pakeisti Objekto finansavimo sąmatoje nurodytas išlaidas ir veiklas prireikus, bet ne vėliau kaip iki einamųjų metų gruodžio 10 d. ir (ar) ne vėliau kaip likus 10 darbo dienų iki Objekto finansavimo sąmatoje nurodytų veiklų įgyvendinimo pabaigos (Galutinės ataskaitos pateikimo).

13. Vykdytojas, inicijuodamas Sutarties sąlygų keitimą, pateikia Skyriui rašytinį prašymą pakeisti Sutartį, susitarimo dėl Sutarties pakeitimo projektą ir visus prašymą pagrindžiančius dokumentus. Jei Objekto finansavimo sąmatoje keičiasi išlaidų sumos, t. y. sumos persiskirsto tarp numatytų išlaidų rūšių, jei keičiasi lėšų paskirtis, t. y. išlaidų rūšis keičiasi į nenumatytą Objekto finansavimo sąmatoje išlaidų rūšį, jei keičiasi lėšų paskirstymas ketvirčiais nurodytoms veikloms vykdyti (darbams atlikti), kartu pridedamas Objekto finansavimo sąmatos pakeitimo projektas. Išanalizavęs pateiktą informaciją, Finansuotojas per 15 darbo dienų priima sprendimą dėl Sutarties pakeitimo.

14. Finansuotojas, priimdamas sprendimą dėl Sutarties pakeitimo, atsižvelgia į šias aplinkybes:

14.1. ar pakeitus Sutartį bus pasiekti Objekto finansavimo tikslai (įvertinama, ar Vykdytojas, teikdamas paraišką, negalėjo numatyti aplinkybių, dėl kurių siūlo keisti Sutartį);

14.2. ar išlaidos, jei prašoma jas keisti, atitinka tinkamumo reikalavimus, nustatytus kvietime teikti paraiškas, ar jos yra būtinos ir susijusios su Objekto finansavimo sąmatoje nurodytomis veiklomis (darbais).

15. Finansuotojas turi teisę kontroliuoti, kaip įgyvendinamos Objekto finansavimo sąmatoje nurodytos veiklos (atliekami darbai), taip pat turi teisę audituoti ir kontroliuoti Vykdytojo veiklą, susijusią su Sutartimi, Objekto finansavimo laikotarpiu ir vienus metus po Galutinės ataskaitos patvirtinimo.

16. Vykdytojas privalo bendradarbiauti su Skyriumi ir kitų kompetentingų institucijų įgaliotais asmenimis, laiku teikti jiems visą reikiamą informaciją, sudaryti jiems sąlygas tikrinti Objekto finansavimo sąmatoje nurodytų veiklų vykdymą (darbų atlikimą) vietoje, susipažinti su veiklų įgyvendinimo (darbų atlikimo) dokumentais.

**V SKYRIUS**

**SUTARTIES GALIOJIMAS IR NUTRAUKIMAS**

17. Kai Sutartis sudaroma pasirašant popierinį dokumentą, ji įsigalioja, kai Šalys ją pasirašo ir patvirtina antspaudais (jeigu Vykdytojas antspaudą privalo turėti), ir galioja iki visiško jos įsipareigojimų įvykdymo. Pasirašant popierinį dokumentą sudaroma tiek vienodą teisinę galią turinčių egzempliorių, kad po vieną tektų kiekvienai Šaliai.

18. Kai sudaroma elektroninės formos Sutartis elektroninių ryšių priemonėmis, ji įsigalioja, kai Šalys ją pasirašo kvalifikuotais elektroniniais parašais, ir galioja iki visiško jos įsipareigojimų įvykdymo.

19. Sutartis gali būti nutraukta raštišku abiejų Šalių susitarimu.

20. Finansuotojas turi teisę vienašališkai nutraukti Sutartį, įspėjęs apie tai Vykdytoją ne vėliau kaip prieš 20 kalendorinių dienų, jei Vykdytojas:

20.1. laiku nepateikė Sutartyje nurodytų Ataskaitų;

20.2. finansavimui gauti ar vykdydamas Sutartį pateikė klaidinančią informaciją arba nuslėpė informaciją, turinčią reikšmės sprendimui skirti lėšų priimti arba Sutarties vykdymo kontrolei;

20.3. įgijo likviduojamo ar bankrutuojančio juridinio asmens statusą;

20.4. Sutarties 2.5 papunktyje nurodytu atveju;

20.5. nesudarė sąlygų Skyriaus atstovams susipažinti su dokumentais, susijusiais su Objekto finansavimo sąmatoje nurodytų veiklų įgyvendinimu (darbų atlikimu) ir Sutarties vykdymu, kitaip trukdė atlikti veiklų vykdymo (darbų atlikimo) stebėseną;

20.6. kitais atvejais iš esmės pažeidė Sutarties sąlygas.

21. Sutartį nutraukus dėl Vykdytojo įsipareigojimų nevykdymo, Vykdytojas per 15 darbo dienų nuo Sutarties nutraukimo dienos grąžina visą pagal Sutartį gautą biudžeto lėšų sumą.

22. Sutartį nutraukus dėl Finansuotojo įsipareigojimų nevykdymo, Finansuotojas pagal Vykdytojo pateiktus atsiskaitymo dokumentus apmoka tinkamas finansuoti Objekto finansavimo sąmatoje nurodytų veiklų vykdymo (darbų atlikimo) išlaidas, kurios buvo padarytos iki Sutarties nutraukimo dienos, neviršydamas Sutarties 2.1 papunktyje nurodytos sumos.

**VI SKYRIUS**

**KITOS SĄLYGOS**

23. Vykdydamos Sutartį šalys vadovaujasi Lietuvos Respublikos teisės aktais.

24. Šalių ginčai dėl Sutarties nevykdymo ar dėl netinkamo jos vykdymo sprendžiami derybų būdu, nepavykus susitarti – Lietuvos Respublikos teisės aktų nustatyta tvarka.

25. Visi Šalių siunčiami dokumentai turi būti patvirtinti Šalių įgaliotų asmenų parašais ir antspaudais (jeigu Vykdytojas antspaudą privalo turėti) arba kvalifikuotais elektroniniais parašais.

26. Prie Sutarties pridedama:

26.1. Objekto, finansuojamo Kauno miesto savivaldybės biudžeto lėšomis, finansavimo sąmata (1 priedas);

26.2. paraiška gauti lėšų (2 priedas).

**VII SKYRIUS**

**ŠALIŲ ADRESAI IR REKVIZITAI**

**Finansuotojas Vykdytojas**

Kauno miesto savivaldybės (Juridinio asmens pavadinimas, fizinio asmens administracija vardas ir pavardė)

Kodas 188764867 Kodas, asmens kodas

Laisvės al. 96, 44251 Kaunas (Adresas)

Sąsk. Nr. Sąsk. Nr.

(Bankas) (Bankas)

Tel. Tel.

Faks. (8 37) 42 54 52 Faks.

El. p. info@kaunas.lt El. p.

(Atstovaujančio asmens pareigos) (Atstovaujančio asmens pareigos)

 A. V. A. V.

(Parašas) (Parašas)

(Vardas ir pavardė) (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės biudžeto lėšų naudojimo gyvenamiesiems namams prijungti prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, sutarties

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, fizinio asmens vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio (fizinio) asmens duomenys: kodas, asmens kodas, adresas, telefonas)

TVIRTINU

(Kauno miesto savivaldybės administracijos

direktorius ar jo įgaliotas asmuo)

(Parašas) (A. V.)

(Vardas ir pavardė)

**OBJEKTO, FINANSUOJAMO KAUNO MIESTO SAVIVALDYBĖS BIUDŽETO LĖŠOMIS, FINANSAVIMO SĄMATA**

(Objekto pavadinimas)

|  |  |  |  |  |
| --- | --- | --- | --- | --- |
| Eil. Nr. | Darbai | Pasiektas veiklos (darbo) įgyvendinimo rodiklis (vertinimo kriterijus) | Išlaidos ketvirčiais, Eur | Suma metams, Eur |
| I | II | III | IV |
| 1 | 2 | 3 | 4 | 5 | 6 | 7 | 8 |
| 1. | Prijungimas prie geriamojo vandens tiekimo ir nuotekų tvarkymo infrastruktūros objektų |  |  |  |  |  |  |
| 1.1. | *(Objekto adresas)* |  |  |  |  |  |  |
| 1 | 2 | 3 | 4 | 5 | 6 | 7 | 8 |
| 1.n. |  |  |  |  |  |  |  |
| 2. | Prijungimas prie geriamojo vandens tiekimo infrastruktūros objektų |  |  |  |  |  |  |
| 2.1. | *(Objekto adresas)* |  |  |  |  |  |  |
| 2.n. |  |  |  |  |  |  |  |
| 3. | Prijungimas prie nuotekų tvarkymo infrastruktūros objektų |  |  |  |  |  |  |
| 3.1. | *(Objektų adresas)* |  |  |  |  |  |  |
| 3.n. |  |  |  |  |  |  |  |
| 4.  | Reikalingi sumontuoti nuotekų keltuvai (siurbliai) |  |  |  |  |  |  |
| **Iš viso** |  |  |  |  |  |

(Juridinio asmens atstovas, fizinis asmuo) (A. V.) (Parašas) (Vardas ir pavardė)

(Finansininkas) (Parašas) (Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės biudžeto lėšų naudojimo gyvenamiesiems namams prijungti prie geriamojo vandens tiekimo ir (arba) nuotekų tvarkymo infrastruktūros, kurią eksploatuoja geriamojo vandens tiekėjas ir nuotekų tvarkytojas, sutarties

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, fizinio asmens vardas ir pavardė)

**PARAIŠKA GAUTI LĖŠŲ**

\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_

 (data)

Prašome skirtas lėšas pervesti į nurodytą banko sąskaitą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (banko pavadinimas ir kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sąskaitos numeris banke)

Reikiamų lėšų suma eurais

|  |
| --- |
|  |

|  |  |  |  |
| --- | --- | --- | --- |
| Išlaidų pavadinimas  | Asignavimų planas, įskaitant patikslinimus | Gauta lėšų suma, Eur | Prašoma lėšų suma, Eur |
| Metams | Ataskaitiniam laikotarpiui |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens atstovas, fizinis asmuo) (A. V.) (parašas) (vardas ir pavardė)

Parengė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė, telefono Nr.)

\_\_\_\_\_\_\_\_\_\_\_\_\_\_\_\_\_\_